

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 023-05/21-01/05

URBROJ: 2186/012-02/05-21-3

Ivanec, 13. travnja 2021.

**Z A P I S N I K**

**od 13. travnja 2021. godine**

sastavljen na 47. sjednici Gradskog vijeća Grada Ivanca održanoj u prostorijama kino dvorane Ivanec, Ulica Vladimira Nazora 1, Ivanec.

Započeto u 18,00 sati.

Zapisnik vodi: Snježana Canjuga.

Nazočni: Bračko Čedomir, Car Matišić Martina, Đula Zdenko, Đuras Zdenko, Friščić Ljubica, Grđan Josip, Grudiček Miljenko, Mudri Božica, Prašnjak Danica, Sedlar Đunđek Ksenija, Sedlar Ivan, Sever Domagoj, Vidaček Valerija, Vidoni Nikola, Vlaisavljević Daniel.

Izostanak je opravdao: Hudoletnjak Stjepan.

Izostanak nije opravdao: Vlaisavljević Daniel.

Osim vijećnika nazočni su bili: Milorad Batinić – gradonačelnik, Branko Putarek i Lidija Kozina – zamjenici gradonačelnika, Stanko Rožman, Ljiljana Risek, Maja Darabuš, Irena Romanić – Upravni odjeli Grada Ivanca, Lana Labaš – Poslovna zona Ivanec d.o.o., Marko Rogina – Sjeverni FM, Andreja Loparić – VTV.

Sjednicu vodi Ksenija Sedlar Đunđek – predsjednica Gradskog vijeća, pozdravlja sve nazočne, konstatira da je od ukupno 17 izabranih vijećnika nazočno 15 vijećnika te će se donositi pravovaljane odluke.

Prije samog početka sjednice predsjednica upoznaje vijećnike sa slijedećim:

Sukladno Poslovniku, Međustranačko vijeće Gradskog vijeća održalo je sjednicu dana 12. travnja 2021. godine na kojoj je raspravljena točka dnevnog reda današnje sjednice Gradskog vijeća.

Na stolu se nalaze i prijavnice za raspravu koje vijećnici mogu predati do početka rasprave – molim vijećnike da svoje prijave i raspravu usklade s Poslovnikom tj. 1 rasprava po jednoj točki dnevnog reda u svojstvu vijećnika (5 minuta) ili predsjednika Kluba vijećnika (10 minuta)

Predlaže da predsjednici Klubova vijećnika koji će sudjelovati u raspravi izađu za govornicu, a Gradonačelnika molim da svoje odgovore daje s govornice, obzirom da se nalazimo u prostoru kino dvorane.

Predsjednica daje na usvajanje predloženi dnevni red s obzirom da na isti nije bilo prijedloga za izmjene ili dopune.

Svih 15 nazočnih vijećnika glasovalo je „za“ predloženi dnevni red, te predsjednica konstatira da je jednoglasno usvojen sljedeći

**D N E V N I R E D**

**Aktualni sat**

1. **Zapisnik s 46. sjednice Gradskog vijeća Grada Ivanca održane 15. ožujka 2021. godine**
2. **Odluka o izmjeni Odluke o raspisivanju izbora za članove vijeća mjesnih odbora na području Grada Ivanca**

**Aktualni sat**

1. Domagoj Sever: Gradonačelnik je na prošlom Gradskom vijeću rekao da su u izradi nove stranice Turističke zajednice Grada Ivanca. Zanima me da li te stanice izrađuje možda neka tvrtka s područja Grada Ivanca, te na koji način i pod kojim kriterijima je izabrana tvrtka.

Milorad Batinić: To je slijed, nastavak od zadnji puta vezano za rad Turističke zajednice. Naime, tko je izradio web stranicu, da li je s područja Grada Ivanca. Naime, vjerujem da znate. Turistička zajednica Grada Ivanca, kao i ostale turističke zajednice funkcionira i na temelju Zakona o turističkim zajednicama, znači postoji Skupština Turističke zajednice, Turističko vijeće, turistički ured koji ima voditelja i u odabir onoga tko je izradio web stranice, ne znam temeljem čega bi Grad, odnosno ja osobno trebao ulaziti. To je stvar Turističkog vijeća. Htio bih vas podsjetiti da Turističko vijeće i Skupštinu Turističke zajednice čine oni koji uplaćuju turističke pristojbe. Prema tome, da li je on s područja Grada Ivanca, da li nije, meni je samo važno da vjerujem da ste i pratili, web stranica je, zadnji put sam odgovorio da se ažurira, da se zanavlja, pred krajem je, koliko sam bio informiran protekli tjedan. Treba još doraditi, odnosno dopuniti neke stvari na web stranici i ono što još slijedi, naša Turistička zajednica dobit će mogućnost kontaktiranja preko Turističke zajednice Hrvatske, neki link, automatizmom i na turističku. Isto tako pripremio sam očekujući najavu vašega pitanja ovdje izvještaj o radu turističkog ureda za 2020. godinu, izvještaj o radu Turističkog vijeća za 2020. i Skupštine, gdje je izvješće o svemu onome što je prošlo Skupštinu. Ukoliko ste voljni mogu vam to uručiti da detaljnije proučite i da vidite tko je izradio i sudjelovao u izradi web stranice.

1. Domagoj Sever: Otkup građe za Muzej planinarstva, molim da se dostavi popis od kojih osoba i za koji iznos je otkupljena građana za muzej.

Milorad Batinić: Ono što je napravljeno u tijeku, mislim da je pri kraju je ili ja završeno, to je kompletna inventura. Jedan veliki dio bio je doniran, a jedan dio je otkupljen. Onaj dio zbirke koji se otkupljivao tijekom proteklih godina, u suradnji smo, takva je praksa nego i zakon, od ovlaštenog muzeologa traži se procjena i temeljem te procijenjene vrijednosti mi možemo otkupiti te starine. To je rađeno s Muzejom Varaždin, tako da su svi ti podaci su dostupni, možete dobiti i službe će pripremiti i dostaviti, ali morat ćete malo pričekati jer to je jedan dosta zahtjevan i opsežan posao.

1. Valerija Vidaček: Moje pitanje odnosi se na financiranje dječjih vrtića. Iz proračuna koji smo donijeli vidljivo je da sada za smještaj djece u gradskom i vanjskim vrtićima izdvajamo 5,1 milijuna kuna. U proračunu je predviđeno još 6 milijuna kuna za dogradnju vrtića u Ivancu, a treba izgraditi i novi vrtić u Radovanu. Da li ste sa službama radili neke projekcije oko toga što bi značilo za proračun uvođenje besplatnog smještaja djece u vrtić i da li to proračun može podnijeti?

Milorad Batinić: Financiranje dječjih vrtića u smislu da bi dječji vrtić bio besplatan. Što se tiče izdvajanja u projekcijama za ovu godinu, a to je i unatrag nekoliko godina izdavanje za vrtić je cca 5.100.000 kuna, zajedno s vanjskim vrtićima ukupni iznos. Isto tako, u planu je ove godine 6 milijuna u proračunu za gradnju vrtića, iduće godine u projekciji je ostatak od 1,2 do 1,5 milijuna, nadamo se da nabava koja bi trebala krenuti polovicom ove godine neće premašiti za izgradnju taj iznos. Mogu samo predvidjeti ako idemo pod pretpostavkom trenutno u vrtiću imamo cca 230 djece, u Radovanu 48, vanjsko financiranje je 135 djece, s time da je 40 djece prema evidenciji obuhvaćeno obaveznim programom predškole, to su djeca koja ne pohađaju vrtić. Ako vidimo da se svake godine upiše preko 100 - 120 prvašića, ovisno kako koje godine, ako uzmemo u obzir čisto jedan matematički izračun temeljem ekonomske cijene vrtića koja je cca 1750 kuna, kada bi to pomnožili, svako dijete pod pretpostavkom da bi tada išlo u vrtić ako bi bio besplatan, to bi značilo na godišnjoj razini negdje oko 13,5 do 14 milijuna kuna za gradski proračuna, s time da tu nisu ukalkulirani povećani broj djece, treba puno veći broj pomoćnog osoblja, stručnog osoba. Ako čisto radimo kalkulaciju na bazi ekonomske cijene. Morali bi još izraditi u potpunosti dva velika vrtića što je dodatna investicija od cca 25 milijuna kuna. ovo je moj odgovor, ove brojke, što bi značilo, to bi značilo za proračun. To znači da dovodimo u pitanje potpuno funkcioniranje proračuna osnovnoj, temeljnoj namjeri koja je. Zaboravimo tada program komunala i mnogo drugih programa koji bi se realizirali ako se uzme to u obzirom. Ne znam da li postoji negdje da je vrtić besplatan, bilo je to pitanje i prethodnog saziva, pogotovo se o tome govorilo u 2018. godini kada se po prvi puta bili korisnici fiskalnog izravnanja, bilo je dodatno 10,5 – 11 milijuna kuna. tada je isto moj odgovor bio da postoji velika razlika u poreznim prihodima jedinice lokalne samouprave na razini Republike Hrvatske tako da imamo omjer 1:10. kada bi bili u razredu pet da umjesto sada 2,5 koliko imamo poreznih prihoda po glavi stanovnika s fiskalnim izravnanjem kad bi to bilo puta pet, onda bi odgovor na to pitanje bio puno jednostavniji. Ovako to bi značilo totalni kolaps proračuna i to je jedno nerealno očekivanje. Nitko sretniji od svih nas ovdje, i vas gradskih vijećnika i mene osobno kad bi to bila realnost. Ukoliko se teži k tome, onda svakako država bi trebala biti ta koja bi se trebala uključiti makar u onaj dio participacije koju sada participiraju roditelji usluge financiranja.

1. Ivan Sedlar: Kroz protekle uskrsne dane u javnom prostoru dosta se protezalo pitanje isplata uskrsnica za građane s nižim mirovinama. To je pitanje u redu, međutim znamo da je Grad lani za Božić velikom dijelu građana s navršenih 75 godina i više isplatio božićnice u iznosu od 180 kuna, što je išlo kao dar u naravi. Htio bih da to malo razjasnite, dakle, ako budu išle uskrsnice za samo one koje imaju male mirovine, da li to znači da božićnice neće više dobiti svi iznad 75 godina kao što je to bilo do sada. Ljudi su zbog toga jako uznemireni i misle da to nije fer pa vas molim da to razjasnite građanima.

Milorad Batinić: Da, bilo je dosta pitanja, imao sam i u radio emisiji. Svake godine već unatrag dosta godina, do sada su bili pokloni u naravi, prošle godine je bio poklon bon iz epidemioloških građana. Upriličili smo i druženje naših najstarijih građana. To je bio iznos od 180 kuna. mogli smo podijeliti na dva dijela, recimo 100 kuna božićnicu dajemo, 80 kuna ćemo dati uskrsnicu. Međutim, odlučili smo se na ovakav način. Bila je teza što je sa svima onima koji ne primaju mirovine, naši sugrađani, naši susjedi koji ne primaju mirovine, njih bi praktički izostavili. Moj odgovor je, nećemo ukinuti božićnice, taj program ide dalje. Stručne službe rade jednu socijalnu kartu da vidimo kakvo je socijalno stanje na području grada Ivanca. Naravno, do tih podataka se vrlo teško dolazi, nije se to krenulo jučer, to se radi još od konca prošle godine, od izrade proračuna i uspjeli smo ipak doći do nekog podatka Zavoda za mirovinsko, zavoda za zdravstveno, različiti korisnici, koliko ih ima s mirovinom negdje preko 3500 naših sugrađana imaju mirovinu do 3500 kuna. Ima onih koji imaju od 500 – 1000 kuna, po raznim kriterijima. naravno, to nije slika s kojom nitko od nas može biti zadovoljan. Revidirat će se i ove naše potpore u sklopu socijalnog programa. Znate da preko 150 korisnika ne plaćaju odvoz otpada, odnosno plaćaju 50%. jedan broj na lokaciji Jerovca građani ne plaćaju. Isto tako, imamo socijalni program pojedinačni zahtjevi se daju, preko Županije nabavka ogrjeva. Pojedinačne zahtjeve smo imali od strane korisnika, što govori koje su pomoći dodjeljivanje temeljem socijalnih kriterija, Zakona o socijalnoj skrbi. Na žalost to nisu podaci koji bi bili alarmantni u smislu teške socijalne slike, ali isto tako svjesni smo situacije kad se pogleda da praktički imate negdje oko 1300 – 1400 umirovljenika čija je mirovina do 2000 kuna, to jeste alarmantno. To nam je glavni motiv da se krene, da se vidi na koji način i i sto tako apeli od stane vas kao vijećnika, kako, na koji način možemo pomoći. Jedna velika pomoć bit će ova nacionalna naknada za starije od 800 kuna, svakako da će biti, upravo iz razloga što ima jedan velikih broj naših sugrađana koji nemaju nikakva primanja. Novi socijalni program koji će doći na Gradsko vijeće na jesen, morat ćemo se voditi temeljnim odrednicama, ukoliko imaš imovinu, ukoliko živiš u sklopu obitelji, morat ćemo temeljem socijalnih kriterija, držati se Zakona, ali svakako ćemo naći modele kroz gradske poreze da na neki način olakšamo onima s najmanjim primanjima.

5. Danica Prašnjak: Mještani iniciraju gradnju i uređenje pločnika od vodenice do Osečke zbog povezivanja Margečana i Osečke i sigurnijeg kretanja odraslih i djece na toj relaciji te produžiti uređenje pločnika na kratkoj relaciji  uz Županijsku cestu  od raskršća kod Križa pri Osečkoj do groblja također zbog sigurnosti pješaka jer se tom prometnom dionicom odvija se gust promet a prometala se kreću velikom brzinom jer je dionica van naselja.

Milorad Batinić: To je vječita boljka istočnoga kraja, radi se o nogostupu od Margečana prema Osečkoj do onog kritičnog križanja kojeg nadam se da ćemo skoro riješiti i isto tako nogostup do groblja, što apsolutno podržavam. Tu imamo još jedan detalj koji se sada pogotovo nameće, to je Seljanec-Margečan, a isto tako ono što je jedna od najkritičnija dionica, rekao bih i kritičniji od ovog dijela, to je nogostup kroz samu Osečku. Tu županijsku cestu koja ide od Salinovca pa prema Pecama, tu je praktički jedino dozvoljen promet teškim teretnim vozila, baš prilikom obilaskom kad smo gledali jedan problem na spoju lokalne ceste i te županijske ceste i predstavnici ŽUC-a su bili bilo je dosta burno, dosta rekao bih čak i da je malo krv zatitrala kad je nekoliko šlepera protutnjalo tom dionicu, kad nisi svaki dan tamo nemaš taj osjećaj. Stvarno je kritično. Drago mi je da su se u to uvjerili i predstavnici ŽUC-a. Naime, tu ćemo krenuti najprije u rješavanje taj spoj lokalne ceste sa županijskom, a isto tako u planu je i ovaj potez nogostupa. Znate da smo imali sastanak s predstavnicima ŽUC-a i sa županom i gdje je dogovoreno da će Grad Ivanec dodatno izdvojiti 500 tisuća kuna ove godine. To će biti praksa, moj prijedlog će biti i za naredne godine, s time da ŽUC daje toliko. Znači, oko milijun kuna više novaca upravo da bi se uredili kritične dionice na lokalnim cestama, a isto tako i nogostupi na onim dionicama gdje je to više nego potrebno.

6. Danica Prašnjak: Pozdravljam i pohvaljujem nabavku CRP uređaja za Dom zdravlja Ivanec i  ambulantu Radovan koje financiraju Grad Ivanec i Dom zdravlja Varaždinske županije .u omjeru 50/50 . Podsjetila bih na izuzetno loše stanje krovišta Ambulante u Radovanu i postavila pitanje o mogućnosti što brže sanacije zbog davanja kvalitetne usluge stručnih zdravstvenih djelatnika ,naime velik dio istočnog dijela Grada Ivanca  gravitira  i koristi zdravstvene usluge  u ambulantama u Radovanu. Predlažem da Grad Ivanec inicira da odgovorni poduzmu potrebne građevinske  zahvate da zdravstveno osoblje može raditi u normalnim uvjetima.

Milorad Batinić: Ta priča kreće još od 2014, 15., 16. godine od aktualnog predsjednika Vijeća MO Radovan. Jedino očitovanje dobili smo 2018. godine od Doma Zdravlja. U prizemlju je ambulanta, na I. etaži su privatni stanovi, koji su kupljeni od vlasnika i tamo je trebalo napraviti etažiranje da bi se uopće mogla pokrenuti bilo kakva priča oko financiranja, obnove, prije svega energetske obnove, popravka one zgrade. Dom zdravlja, pošto nije bio pristanak od vlasnika Stjepana Habuneka, nije htio dao suglasnost za etažiranje, tada su oni naprosto morali stati iz formalnih razloga. Mi smo na neki način iznašli mogućnost model 2020. godine, odredile su temeljem zakona, nemaju upravitelja zgrade, temeljem natječaja izabrali smo jer JLS temeljem zakona ima tu mogućnost, za predmetnu nekretninu određen je prinudni upravitelj i time su ispunjene formalne pretpostavke da se može pokrenuti održavanje, odnosno da se zatraži da se plaća jedan dio pričuve i isto tako da se na neki način prisili one koji su u zgradi, to je i Županija i privatni vlasnici da se konačno krene s time. Župan je na sastanku najavio da će se krenuti u obnovu, vjerojatno pretpostavljam kroz energetsku obnovu da će se krenuti u uređenje toga dijela.

7. Danica Prašnjak: Uređenje staza uz grobove na groblju u Margečanu. Naime, veći dio groblja je primjereno uređen, no postoje  primjedbe i pitanje. Ovo pitanje odnosi se na primjedbe nekih građana da bez obzira na prijavljivanje potreba za uređenjem  tj. šljunčanjem nekih staza uz grobove - ostaje bez rješenja, ne reagira se i ostaje neuređeno. Postavljanje kontejnera u gornjoj razini groblja-dostupno jer je uređen makadam  put .Pitanje ponovo aktualiziram jer je planirano da se  to pitanje riješi-nije riješeno.

Milorad Batinić: Uređenje groblja u Margečanu provodi se kroz višegodišnji Plan uređenja groblja. Prošle godine nisu se izvodili značajniji zahvati zbog ukazane hitne potrebe izrade projektne dokumentacije i početka izrade Urbanističkog plana uređenja groblja Margečan, kako bi se moglo ishoditi potrebne dozvole i nastaviti sa proširenjem groblja. Ove godine planirani je nastavak uređenja groblja, te će se urediti dio preostalih planiranih staza, kao i izvesti ograda u jednom dijelu groblja. U starom dijelu groblja prisutan je problem jako malih razmaka između grobova, što uvelike otežava uređenje groblja jer nema mjesta za staze primjerene širine, hortikulturno uređenje. Postojeće lokacije za kontejnere su u neposrednoj blizini oba ulaza, i trenutno zadovoljavaju potrebe, udaljenost od najudaljenijeg dijela groblja do kontejnera je cca 100 metara. Kako će se groblje morati u konačnici i potpuno ograditi, paralelno sa otvaranjem novih grobnih polja urediti će se i nova, dodatna lokacija za smještaj kontejnera. Vaš upit proslijediti će se Upravi groblja Ivkom, koja je i odredila sadašnje lokacije za smještaj kontejnera, te će izvršiti pregled i ukoliko se ukaže opravdana potreba urediti novu lokaciju za kontejnere.

8. Danica Prašnjak: Postoji interes pa postavljam pitanje  dolazi li Spar u Ivanec? Da li je netko po tom pitanju kontaktirao Grad jer i nas vijećnike građani pitaju o toj mogućnosti zbog mogućeg zapošljavanja.

Milorad Batinić: Da, bio je sastanak prije tjedan dana. Najavili su svoj dolazak i početak investicije negdje oko cca 5,5 milijuna eura. Grade trgovački centar sa svom potrebnom infrastrukturom. Radovi bi krenuli kroz desetak dana, pred ishođenjem građevinske dozvole su. Cilj im je bio predstaviti se u gradu, što su, pitali su kada mi planiramo dalje s infrastrukturnim opremanjem Preradoviće ulice. Spomenuli su da očekuju i cilj je otvaranje negdje 40 novih radnih mjesta. Naravno, oni će odabrat.

9. Zdenko Đuras: Apel – vidimo da u medijskom prostoru sve više se priča o cesti kroz dvorište Osnovne škole u Ivancu. Apeliram da tom problemu svi studioznije malo pristupimo iz razloga jer moramo biti svjesni sigurnosti djece, tj. u datom trenutku možda nesigurnosti ako bi se promet u tom smjeru više usmjerio na to područje.

Milorad Batinić: Razmatrali smo način kako što bezbolnije, što efikasnije. Bile su alternative da li izmijesiti tu prometnicu između biciklističkog poligona bivšeg i ograde ili unutar škole. Međutim, sugestija je bila da ništa nećemo dobiti time ukoliko van dvorišta izvučemo automobile, jer naprosto i sada je praksa da roditelji kada dovoze djecu u školu žele ih ostaviti pred ulazom, one stepenice pred sam hol. Bio je dogovor s ravnateljem škole i prezentirali smo tu situaciju i županu kad smo bili u posjeti školi, probit će se izlaz na Kovačićevu ulicu i mislim da je to najkvalitetnije rješenje s tim da će biti jedan smjer. Da bi rasteretili školsko dvorište, što svakako je problem i nije smisao da vozila ulaze, a naprosto možete jedino zaključati, a bojim se da to nikome nije u interesu. Osnivač kao takav to naprosto ne želi. Ograđena je nabava, radit ćemo parkiralište nasuprot osnovne škole u Gajevoj ulici, tzv. zeleno parkiralište, bit će oko 16 parkirnih mjesta, tako da vjerujem da će i to u onim špicama također rasteretit gužvu.

10. Zdenko Đuras: Trg u Margečanu – u kojoj je to trenutno fazi i kad možemo očekivati nastavak gradnje, s obzirom da faza u kojoj je trg trenutno možda i nije siguran, opet ponavljam zbog školaraca jer je sad ostao taj gornji dio igrališta poput balkona koji nije ograđen pa djeca mogu pasti na asfalt.

Milorad Batinić: Javna nabava je u tijeku, znači temeljem dinamike koja je zacrtana. Čim bude odabir napravljen, potpisan ugovor, radovi kreću. Na vaše pitanje ovaj dio što je sada što se tiče betonskog dijela parapeta, škarpe, naprosto to se moralo izvesti na takav način i radi utvrđivanja kvalitetnijeg temeljenja nosivosti. Vodit će se računa o tome da ne bi došlo do neželjenih posljedica kod guranja rukometa, nogometa, košarke. Vodit ćemo brigu da se osigura nemogućnost ozljeđivanja.

11. Josip Grđan: Da li je proveden natječaj i kada kreću radovi na modernizaciji nerazvrstanih cesta na području Grada Ivanca? Prošle godine je bilo, računajući negdje krajem četvrtog mjeseca, točnije 23.4. su počeli radovi asfaltiranja pa građane zanima kad ove godine kreću radovi.

Milorad Batinić: Natječaj je proveden, ugovori su od strane Grada potpisani, proslijeđeni su PZC Varaždin, koji je dobio posao. Povratno čekamo uvođenje u posao. Radovi bi trebali početi, nadam se, koncem mjeseca, da li će baš biti isti datum, vi ste spomenuli 23., pretpostavka je da bi mogli malo kasniti s obzirom dok povrat ugovora dođe, pa uvođenje u posao. Nastojimo istu dinamiku koju smo imali svih prethodnih godina da bude identično. Asfaltiranje ide, negdje oko 3,5 kilometra.

12. Zdenko Đula: Prvo pitanje se odnosi na presvlačenje završnog sloja na prometnici između Ivanca i Jerovca, koja je županijska cesta. Znamo dobro da su radovi započeti još 2017. godine, s najavama da će to biti realizirano u proteklom četverogodišnjem razdoblju, ali nažalost do toga nije došlo. Zanima me pošto je gradonačelnik imao sastanak s gosp. županom i s predstavnikom Županijske uprave za ceste da li se razgovaralo o tome, jer je ta cesta izuzetno frekventna, ne samo zbog stanovnika Grada Ivanca, nego i drugih općina koje gravitiraju Ivancu sa sjeverne strane.

Milorad Batinić: Završni sloj Ivanec – Jerovec, završni sloj Kuljevčica – državna cesta D-35, lokalne ceste, Ivanečki Vrhovec, lokalna cesta Osečka – Gačice, Radovan – Škriljevec, lokalna cesta nastavak Domovinskih ratova pa sve do izlaza na Marof kroz Gečkovec, Kanižu, Vuglovec, sve su to bile teme sastanka s ravnateljem ŽUC-a. Kada će ići taj dio modernizacije? Obično temeljem iskustva, koliko znamo prethodnih godina, znači „tepisi“ kako to ŽUC popularno zovu, kreću u 5., 6. mjesecu. Ovaj tjedan ćemo imati jedan sastanak s ravnateljem ŽUC-a gdje nam praktički svake godine, takva je praksa gdje veli otprilike koje dionice i kako će gdje krenuti s njima. Bit ćete informirani i preko web stranica. Ono što sigurno znam što će ići, u petak ćemo definirati, Grad će napraviti sporazum upravo za modernizaciju ovih najkritičnijih dionica lokalnih cesta. Kreće se s uređenjem prilazne lokalne ceste u Osečkoj na županijsku cestu, Osečka- Pece, tamo nije samo problem, problem je izlaz s lokalne ceste, problem je oborinska odvodnja i problem su neke kritične dionice što se tiče samih rješavanja krivina. Isto tako, potpisat ćemo sporazum što se tiče proširenja lokalne ceste Osečka-Gačice, upravo iz razloga jer ono što je Grad i prethodnih godina nudio, vjerujem da ćemo konačno sada s tim sporazumom krenuti u realizaciju, da se može krenuti u rješavanje, odnosno kontakte, razgovore s vlasnicima nekretnina da vidimo kako, na koji način možemo stvoriti pretpostavke za ta proširenja. Krenut će radovi na onoj kritičnoj dionici Ivanečki Vrhovec, gdje imate 2,20 metara širinu kolnika, kao da ste na nekakvom rubu. Sve ove ostale dionice nastojat ćemo uključiti tijekom narednih godina temeljem zajedničke dinamike.

13. Zdenko Đula: Gradski projekt – dobro nam je poznato da je Grad Ivanec dobio na upravljanje pogon bivšeg Varteksa koji je nažalost zatvoren, uglavnom sa nekakvom idejom, odnosno pretpostavljam da je postojao neki plan kako aktivirati tu državnu imovinu. Do toga u međuvremenu nije došlo pa čitamo da je Grad Ivanec tu nekretninu vratio natrag državi, molim objašnjenje zašto se to dogodilo, zašto nije iskorišten potencijal te lokacije.

14. Božica Mudri: Zanima me problematika vezana uz bivši Varteks u Ivancu. Znam da ste o tome već govorili kada ste obrazlagali zbog čega ga je Grad Ivanec ponovno vratio državi. I sad čitam na pojedinim portalima neke nove informacije o tome gdje se neki, kao čude zašto je to tako napravljeno. Čak je i saborski zastupnik Štromar u Saboru nešto lamentirao o tomu. Pa bih zato htio znati da li tu ima zbilja nešto novo o čemu Vijeće nije bilo obaviješteno ili netko ovdje „mulja“ i izvrće teze u kontekstu predstojećih lokalnih izbora.

Milorad Batinić: Gradsko vijeće je bilo informirano o svim detaljima, o početku traženja, zahtjeva za dodjelu Varteksa. Jednako tako kada smo dobili na darovanje, iz kojeg razloga smo tražili, a na ovom Vijeću je bilo kroz vijećnička pitanja obrazloženo zašto smo išli na vraćanje dobivene nekretnine, iz kojih razloga i što je dalje slijed toga. Tražili smo Varteks jer je bio interes znate da smo formirali poduzetnički inkubator koji je bio na neki način popunjen, radi se o svega tri firme i tada je bio interes i upiti su bili od nekih drugih mikro i malih poduzetnika. Tražili smo od države da li možemo tu ići na poduzetnički inkubator 2. Kada je Gradu bila darovana nekretnina, napravili smo poziv na iskaz interesa, javni poziv je išao. Nismo mogli prodati, jer država ne daruje nekretninu da bi je lokalna samouprava prodala. Možemo investira u to, urediti i dati na korištenje poduzetnicima koji su zainteresirani za najam ili zakup. Imali smo iskaz interesa oko 23 - 25% površine da se dobije u najam. Bila su tri, ako ne i više, iskaza interesa za prodaju. Znači, čitavu onu površinu s halama, sa zemljištem da se ta nekretnina proda. Prethodno tome, morali smo napraviti kompletni građevinski elaborat, odnosno snimku, jer država nije imalo bilo kakvu dokumentaciju koliko je to kvadrata, još se dan danas ne zna koji dio infrastrukture je ispravan u tome svemu skupa, koji se može koristiti. Napravili smo procjenu vrijednosti ulaganja 4,8 – 5 milijuna kuna koliko bi trebalo uložiti u postojeće građevinske objekte da bi se uopće moglo dati u zakup ili najam, a procijenjena je vrijednosti cca 2,8 milijuna kuna. duplo više je trebalo uložiti u nekretninu nego što je vrijedila. Kad nismo dobili zadovoljavajući broj onih koji bi htjeli uložiti u tu nekretninu i da dobe na dugoročno korištenje, cilj je bio da ukoliko uložiš toliko godina imaš neku vrstu besplatnog najma. To je bilo prihvatljivo za male, mikro početnike. Firme koje su poslovale duži vremenski periodi i koristiti veće površine, odnosno da se prošire, njima bi morali nešto naplaćivati. Tada je procjena bila da ne idemo u investiranje jer nemamo za koga i tada je u kontaktima s ministarstvom imovine koje je nažalost ugašeno, bilo pitanje ponuđeno što treba Grad napraviti, imamo iskaz interesa nekoliko poduzetnika koje smo proslijedili u nadležno ministarstvo da vide ozbiljnost pisma namjere za kupnju čitavog tom kompleksa i da ga stave u gospodarsku funkciju. Tada su rekli morate nam vratiti imovinu. O tome bilo govora na ovom Gradskom vijeću, rečeno je idemo vratiti imovinu što prije, da država to proda za svoj račun jer nema nigdje u zakonu da može lokalna samouprava nešto od toga dobiti i da se pokrene gospodarska aktivnost. Nažalost, to je bilo u 2019. godini. Bit ću kritičan, nerad državnih institucija, kaže 23.12.2020. znači, godinu dana nakon što smo predali kompletno svu dokumentaciju koju je Grad o svom trošku napravio, od građevinskog projekta, sve što je bilo potrebno, dobili smo traži se od grada Ivanca dostava lokacijske informacije za predmetne nekretnine, područje nekretnine, imaju li nekretnine status prometne, komunalne infrastrukture ili javne površine. Najprije je bila dilema na kolegiju, pa je došao taj dopis, oprostiti ćete mi da li nas netko zeza ili što se dešava jer očito ne znaju svoj posao. Napominjem, Grad je napravio građevinski projekat, mogli smo snimiti što je predala država, što je državno vlasništvo, što je Grad dobio, vidi se da su zgrade, vidi se prometna infrastruktura unutar toga i vidi se da je to ograđen kompleks. Da li imaju status prometnice, komunalne infrastrukture ili javne površine, to je bila dilema. Možda me čudno gledate bila je dilema na nekoliko kolegija, idemo ponovno čitati, da li netko radi budale od nas ili očito ne zna svoj posao. Odgovorili smo i onda smo dobili, uspio sam kontaktirati i sa državnom tajnicom, dopis 2.2.2021. godine u međuvremenu je ugašeno ministarstvo imovine, potpalo je pod ministarstvo graditeljstva, ministra Horvata, radi se o dijelu parcele izvan, onaj dio parkinga, koji je isto bio uključen u odgovor da se radi o imovini, jednoj cjelini, neovisno što j4e druga čestica, može li nesmetano raspolagati u odnosu na Zakon o komunalnom gospodarstvo. Opet si postavljaš pitanje da li netko radi budalu od tebe. Oprostite, moram tako reagirati. To kao da ja vas danas pitam pet puta da li je danas utorak ili travanj mjesec. Što bi mi odgovorili. Gradonačelniče, s tom nešto ne štima. Nažalost, to je tako. Ono što svakako i ovo što ste spomenuli da je bilo pitanje u Saboru od gosp. Štromara za kojega me čudi jer je bio potpredsjednik Vlade i u njegovom resoru je na koordinacijama Vlade koje se obavljaju prije samo sjednice Vlade, bio je ovaj zakon, bila je ova uredba i on bi trebao znati da lokalna samouprava darovanu nekretninu ne može otuđiti, ne može prodati, ne može darovati bez suglasnosti ministarstva. Jako dobro zna proceduru koja je, ali očito je to čudno kako neka lokalna samouprava vrati neku nekretninu. Vjerojatno je čudno njima, ne znam da li je i ministru Horvatu čudno ili nije bio spreman na pitanje, što sumnjam, ako netko postupa po Zakonu. To je žalosno ako je saborskom zastupniku i ministru čudno kako lokalna samouprava funkcionira temeljem zakona. Što se tiče Varteksa, priča je poprimila predizborna konotacije kao i neke druge stvari. Bit će izbori, vjerujem da će mnogi od vas biti u novom sazivu, vjerujem da ćemo o tome raspraviti, da će se država smilovati gospodarstvenicima i omogućiti da se ta nekretnina nekome proda.

**TOČKA 1.**

**Zapisnik s 46. sjednice Gradskog vijeća Grada Ivanca održane**

**15. ožujka 2021. godine**

Na upit predsjednice da li ima primjedaba na Zapisnik, istih nije bilo pa se prelazi na glasovanje.

Nakon provedenog glasanja predsjednica Vijeća konstatira da je Zapisnik s 46. sjednice Gradskog vijeća Grada Ivanca održane 15. ožujka 2021. godine, bez primjedaba, jednoglasno s 15 glasova „za“ usvojen.

**TOČKA 2.**

**Odluka o izmjeni Odluke o raspisivanju izbora za članove vijeća mjesnih odbora na području Grada Ivanca**

Otvorena je rasprava.

Predsjednica konstatira da po ovoj točki dnevnog reda nije bilo prijavljenih za raspravu, zaključuje raspravu te se prelazi na glasanje.

Nakon provedenog glasanja predsjednica konstatira da svoj 15 vijećnika glasalo „za“, te je jednoglasno donijeta

**Odluka o izmjeni Odluke**

**o raspisivanju izbora za članove vijeća mjesnih**

**odbora na području grada Ivanca**

Članak 1.

U Odluci o raspisivanju izbora za članove vijeća mjesnih odbora na području grada Ivanca („Službeni vjesnik Varaždinske županije“ br. 21/21) članak 7. mijenja se i glasi:

„Ova Odluka stupa na snagu na dan stupanja na snagu odluke o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane.“

Članak 2.

Ova Odluka stupa na snagu prvog dana od dana objave u Službenom vjesniku Varaždinske županije.

Ksenija Sedlar Đunđek: Želim se svima zahvaliti na suradnji tijekom cijelog našeg mandata, kako kolegama gradskim vijećnicima, tako i svim ostalim koji su sudjelovati u radi sjednica Gradskog vijeća, tu posebno mislim na zaposlenike gradske uprave, tajnike Gradskog vijeća, na početku našeg mandata imali smo tajnika, pa nakon toga tajnicu, oboma iste zahvale, gradonačelniku, njegovim zamjenicima. Svi zajedno su nam uvijek bili na raspolaganju oko priprema sjednica, priprema materijala. Na početku su ti materijali išli u papirnatom obliku koje je trebalo dostaviti svima nama. Poslije smo prešli na elektroničko održavanje, oko tehničkog održavanja sjednica. Svi zajedno našli smo se u vrlo specifičnom vremenu, izazovima, gdje smo rad Gradskog vijeća morali prilagoditi novonastaloj situaciju. Odradili smo nekoliko on line sjednica. Covid 19 je u svakom dijelu našeg života unio promjene, prilagodbe, tako i u održavanju sjednica. U svoje ime i svih vas mogu reči da to nije najmanje poljuljalo naš zajednički rad. Tijekom našeg mandata modernizirali smo poslovanje Gradskog vijeća. Prešli smo na digitalni način dostave materijala. Mi, kao predstavnici građana, u radu ovog Gradskog vijeća, imao je priliku objasniti i iznijeti svoje mišljenje. Naravno, možda smo se koji put i malo dotakli poslovnika, ali na dostojanstven način održali smo sjednice, poštovali smo Poslovniku. Kao predsjednica Vijeća svima vama prešla sam i preko nekih ograničenja, odobrila više vremena nego što je bilo određeno jer sam ocijenila da su te rasprave, točke dnevnog reda važne za naše građane, a i vama kao vijećnicama u cilju da bi svakom od vas osigurala zastupanje vlastitog mišljenja. Nadam se da će i slijedeći saziv Gradskog vijeća nastaviti naš obrazac zajednica, naš obrazac dobre prakse, ono što je svima važno je boljitak naših građana i naš rad u ovom Vijeću je podređen tome. Želim svima puno uspjeha i sreću u osobnom, poslovnom i političkom putu.

Milorad Batinić: Kolegice i kolege vijećnici, htio bih se zahvaliti medijima, pogotovo Radio Sjeverni FM koji nas u zadnje vrijeme redovito prati, predstavnicima VTV-a, svim medijima. Želim zahvaliti svima vama na konstruktivnosti. Kad pogledamo unatrag četiri godine, u tom periodu donijeto je dosta važnih odluka, izglasamo je dosta proračuna koji su bili kvalitetni za boljitak svih naših građana, za ravnomjerni razvoj svih naših naselja i mjesnih odbora. Naravno, bit će uvijek žal svih nas, ali opet prema svima nama obaveza i odgovornosti, iako s ove lokalne razine nije jednostavno djelovati upravo da se postigne jedna malo viša razina decentralizacije odlučivanja i donošenja odluka na samoj lokalnoj samoupravi. Uvijek se susrećemo s problemima i koji se u nadležnosti nekoga druga, a nalaze se na našem administrativnom području. Prema svima vama vjerujem da ćemo se jedan veći broj nas vidjeti na jesen i želim vam dobro zdravlje. Ono što nas očekuje, to je izborna kampanja, do sada manje-više u Ivancu je uvijek bila do određena razine korektnosti i mislim da će tako biti i ubuduće. Isto tako, iz godine u godine, a pamtim ovo je već četvrti saziv Gradskog vijeća i razina rasprave i kvaliteta rasprave i prijedloga na sastancima međustranačkog vijeća uvijek su išla razinu više. Nadam se da će tako biti i u buduće. Želim vam svima dobar izborni rezultat.

Dovršeno u 19,01 sati.

ZAPISNIK IZRADILA: PREDSJEDNICA GRADSKOG

Snježana Canjuga VIJEĆA GRADA IVANCA:

Ksenija Sedlar Đunđek, mag.oec.